### | | | | --- | --- | | | | | --- | | **Teknik- og Miljøudvalget** 5. januar 2017 Sagsnr. 710-2014-22938 Dok.nr. 710-2016-296970 Sagsbehandler DPHWSO | | 2.                   Hinnerup midtbyplan - opsamling på debatfasen, forslag til tids- og procesplan samt meddelelse af anlægsbevilling - Åbent

###

|  |  |
| --- | --- |
| Tidl. politisk behandling | BY, 24.06.14, pkt. 129 og BY, 29.03.16, pkt. 53 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Efter offentlighedsfasen omkring
”Debatoplæg om Hinnerup midtby” skal Byrådet i denne sag vurdere de indkomne
høringssvar og fastlægge indholdet af det videre arbejde omkring en samlet plan
for [adresse].

Dernæst skal der tages stilling til
den foreslåede tids- og procesplan for midtbyplanens udarbejdelse og
behandling.

Endelig skal der tages stilling til
frigivelsen af en del af de 500.000 kr., som er afsat i Budget 2017 til
byudviklingsinitiativer i Hadsten og Hinnerup, Anlægsforslag A-106.

Debatoplægget om [adresse]
har været fremlagt i offentlig høring i perioden 4. april til 30. maj 2016. Ved
høringsperiodens udløb var der modtaget otte høringssvar. Endvidere var der
indkommet ideer, forslag og kommentarer i den postkasse, der har været opsat
ved [adresse] og Kulturhus i høringsperioden, samt ved input fra
Byværkstedet 17. april 2016 og fra borgermødet 10. maj 2016.

Formålet med Hinnerup midtbyplan er
at fastlægge retningen og det overordnede indhold i den efterfølgende
planlægning. De endelige bestemmelser og rammer for midtbyens delområder
fastlægges i kommuneplanen og den efterfølgende lokalplanlægning.

Hinnerup midtbyplan skal således
fastlægge:

· Placering og omfang af nyt byggeri samt byggeriets udtryk og
karakter

· Forbindelser i byen og placering af byens rum

· Byrummenes anvendelse og funktion

· Bebyggelsens anvendelse, herunder placering af butikker

· Lone Krogh – fx P-huse, P-kældre m.m.

· Infrastruktur - særligt for gående og cyklister

· Visuelle og fysiske forbindelser til naturen, [adresse] og
[adresse].

**VURDERING**

I vedlagte høringsnotat er de
indkomne høringssvar, ideer og bemærkninger gennemgået og vurderet.
Høringssvarene er vedlagt som bilag. Teknik og
Kultur anbefaler på baggrund af de modtagne høringssvar, ideer og bemærkninger:

· At der arbejdes videre med fortætning af midtbyen og med
sammenhængen mellem ny bebyggelse og eksisterende bebyggelse.

· At fordeling og sammenhæng imellem midtbyens parkeringsarealer
fastlægges, og at de trafikale forhold i [adresse] undersøges nærmere.

· At byrummenes anvendelse og funktion fastlægges, og at
forbindelserne mellem byens rum behandles nærmere.

Det foreslås at ske på baggrund af
en strategi for udvikling og omdannelse af de enkelte bydele.

Strategi for [adresse]:

· Sydbyen skal omdannes og udvikles til et attraktivt boligområde
med bymæssig karakter

· Udviklingen skal ske efter en samlet plan

· Den nuværende vejstruktur fastholdes.

Strategi for Centerbyen:

· Centerbyen skal fastholde sin karakter med blandede byfunktioner,
butikker, boliger og servicefunktioner

· Området skal karakteriseres ved et intensivt og levende
bymiljø.

Strategi for Banebyen:

· Banebyen skal udformes som midtbyens knudepunkt, transit- og
mødested

· Den konkrete udformning vil afhænge af valg af letbanetrace

· Der indhentes to konkrete bud på udformningen af Banebyen omkring
de alternative letbanelinjeføringer.

De tre bydeles afgrænsning fremgår
af debatoplægget, der er vedhæftet som bilag.

Forslag til Hinnerup midtbyplan
forventes forelagt til politisk behandling i juni 2017 med henblik på endelig
vedtagelse i december 2017. Den foreslåede tids- og procesplan tager sigte på
at opnå parallelitet med fordebatten om VVM-undersøgelsen (Vurdering af
Virkningerne på Miljøet) af letbanens [adresse], og med henblik
på at midtbyplanens indhold og rammer kan indgå i Kommuneplan 2017-29.

**ØKONOMI**

Byrådet har i budgettet for 2017
afsat 500.000 kr. til forskellige byudviklingsinitiativer i Hadsten og Hinnerup
(A-106).

Det anbefales, at 250.000 kr. af de
500.000 kr. anvendes til ekstern arkitektbistand til udarbejdelse af mere detaljerede
og virkelighedsnære visualiseringer, der kan indgå i Hinnerup midtbyplan.
Visualiseringerne skal belyse alternative bebyggelsesmuligheder og illustrere
sammenhængen mellem eksisterende og ny bebyggelse i midtbyen samt bidrage til
det endelige forslag til midtbyplan.

Udover udgifter til ekstern
arkitektbistand vil Hinnerup midtbyplan ikke have direkte økonomiske
konsekvenser for Favrskov Kommune. Først med midtbyplanens senere udmøntning i
kommuneplanrammer og lokalplaner, vil den åbne mulighed for privat og offentlig
bygge- og anlægsaktivitet.

**INDDRAGELSE**

Debatoplægget om [adresse]
har været fremlagt i offentlig høring i otte uger sammen med debatoplægget om
letbanens etape fra [adresse] til stationen i Hinnerup.

I forbindelse med høringen blev
der 17. april 2016 afholdt byværksted om Hinnerup midtby på Rønbækskolen og
derefter borgermøde 10. maj 2016 i [adresse]. På byværkstedet havde borgerne
mulighed for ved hjælp af digitale 3D visualiseringer at undersøge og
eksperimentere med, hvordan [adresse] kunne komme til at se ud i
fremtiden.

Forslag til Hinnerup midtbyplan
vil blive udarbejdet på baggrund af den indledende debat, og efter Byrådets
behandling vil det blive fremlagt i offentlig høring i august-september 2017.

**INDSTILLING**

Direktøren for Teknik og Kultur
indstiller til Byrådet:

1. At der udarbejdes forslag til Hinnerup midtbyplan med strategi og
hovedindhold som beskrevet.

2. At tids- og procesplanen for udarbejdelsen af Hinnerup midtbyplan
godkendes.

3. At der gives en anlægsbevilling på 250.000 kr. til ekstern
arkitektbistand til visualisering af bebyggelsesmuligheder og til bidrag til
midtbyplanens udarbejdelse.

4. At
beløbet finansieres af det afsatte rådighedsbeløb i budget 2017, A-106.

**BESLUTNING**

**Bilag**

|  |  |
| --- | --- |
| Debatoplæg om [adresse] | 710-2016-114676 |
| Vurdering af indkomne høringssvar vedr. [adresse] | 710-2016-296691 |
| Høringssvar [adresse] | 710-2016-370037 |
| 3D vuisualiseringer og tegninger med noter fra [adresse] | 710-2016-353811 |
| Hinnerup midtbyplan - tids- og procesplan | 710-2016-352800 |